ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยการสมัครและการสอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษาพ.ศ. ๒๕๔๕ โดยที่เป็นการสมควรให้มีระเบียบคณะกรรมการตุลาการศาลยุติธรรมว่าด้วยการสมัครและการสอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษาอาศัยอำนาจตามความในมาตรา ๒๗ วรรคสอง และมาตรา ๓๐ วรรคสองแห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓คณะกรรมการตุลาการศาลยุติธรรมออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการตุลาการศาลยุติธรรม ว่าด้วยการสมัครและการสอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา พ.ศ. ๒๕๔๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ก.ต. หมายความว่า คณะกรรมการตุลาการศาลยุติธรรมคณะกรรมการ หมายความว่า คณะกรรมการสอบคัดเลือกที่ ก.ต.แต่งตั้งขึ้นเพื่อทำการสอบคัดเลือกผู้สมัครผู้สมัคร หมายความว่า ผู้สมัครสอบคัดเลือกตามมาตรา ๒๗แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ข้อ ๔เมื่อสมควรจะมีการสอบคัดเลือกเมื่อใด ให้เลขานุการ ก.ต. เสนอขอความเห็นชอบจากก.ต. เพื่อจัดให้มีการสอบคัดเลือก ให้ ก.ต. ประกาศเกี่ยวกับการรับสมัครและแต่งตั้งคณะกรรมการสอบคัดเลือกขึ้นคณะหนึ่ง ประกอบด้วยประธานกรรมการรองประธานกรรมการ ๔ คน และกรรมการตามจำนวนที่จำเป็น ทั้งนี้ โดย ก.ต.จะแต่งตั้งประธานกรรมการและรองประธานกรรมการก็ได้แล้วให้ประธานกรรมการและรองประธานกรรมการร่วมกันจัดทำรายชื่อผู้ซึ่งสมควรได้รับแต่งตั้งให้เป็นกรรมการเสนอก.ต. พิจารณาแต่งตั้งต่อไปการแต่งตั้งประธานกรรมการ รองประธานกรรมการและกรรมการตามวรรคหนึ่งให้คำนึงถึงคุณสมบัติ ความรู้ความสามารถ ประสบการณ์ในการสอนและการเป็นกรรมการสอบวิชากฎหมายของผู้ซึ่งจะได้รับการแต่งตั้งเป็นส่วนสำคัญข้อ ๕ในกรณีที่ระเบียบนี้มิได้กำหนดไว้เป็นอย่างอื่น คณะกรรมการมีอำนาจแต่งตั้งคณะทำงานออกประกาศหรือกำหนดหลักเกณฑ์เกี่ยวกับการสอบคัดเลือกตามที่เห็นสมควรข้อ ๖การสอบคัดเลือกของผู้สมัครให้มีทั้งการสอบข้อเขียนและการสอบปากเปล่าวิชาที่สอบคัดเลือกคือ กฎหมายแพ่งและพาณิชย์ กฎหมายอาญากฎหมายวิธีพิจารณาความแพ่ง กฎหมายวิธีพิจารณาความอาญา กฎหมายลักษณะพยานหลักฐานพระธรรมนูญศาลยุติธรรม กฎหมายว่าด้วยการจัดตั้งศาลแขวงและวิธีพิจารณาความอาญาในศาลแขวงกฎหมายรัฐธรรมนูญ ภาษาอังกฤษและกฎหมายว่าด้วยการจัดตั้งศาลเยาวชนและครอบครัวและวิธีพิจารณาคดีเยาวชนและครอบครัวหรือกฎหมายทรัพย์สินทางปัญญา หรือกฎหมายภาษีอากร หรือกฎหมายแรงงานหรือกฎหมายล้มละลาย หรือกฎหมายการค้าระหว่างประเทศข้อ ๗การสอบข้อเขียนมี ๓ วัน คือ(๑) วันที่หนึ่ง วิชากฎหมายแพ่งและพาณิชย์จำนวน ๖ ข้อ และกฎหมายอาญาจำนวน ๔ ข้อ เวลา ๔ ชั่วโมง คะแนนเต็ม ๑๐๐(๒) วันที่สองวิชากฎหมายลักษณะพยานหลักฐาน จำนวน ๓ ข้อ พระธรรมนูญศาลยุติธรรมกับกฎหมายว่าด้วยการจัดตั้งศาลแขวงและวิธีพิจารณาความอาญาในศาลแขวงจำนวน ๑ ข้อ กฎหมายรัฐธรรมนูญ จำนวน ๑ ข้อ และให้เลือกสอบในกฎหมายลักษณะวิชากฎหมายว่าด้วยการจัดตั้งศาลเยาวชนและครอบครัวและวิธีพิจารณาคดีเยาวชนและครอบครัวกฎหมายทรัพย์สินทางปัญญา กฎหมายภาษีอากร กฎหมายแรงงาน กฎหมายล้มละลายหรือกฎหมายการค้าระหว่างประเทศ จำนวน ๒ ข้อ รวมจำนวนข้อสอบทั้งหมด ๗ ข้อ เวลา ๓ชั่วโมง คะแนนเต็ม ๗๐ กับภาษาอังกฤษ จำนวนข้อสอบตามที่คณะกรรมการเห็นสมควร เวลา ๑ชั่วโมง คะแนนเต็ม ๑๐ โดยสำหรับลักษณะวิชาที่ให้เลือกสอบผู้สมัครต้องแสดงความจำนงว่าจะสอบลักษณะวิชากฎหมายใดในวันสมัครสอบ(๓) วันที่สามวิชากฎหมายวิธีพิจารณาความแพ่ง จำนวน ๖ ข้อ และกฎหมายวิธีพิจารณาความอาญา จำนวน ๔ข้อ เวลา ๔ ชั่วโมง คะแนนเต็ม ๑๐๐ผู้สอบต้องปฏิบัติตามระเบียบการสอบข้อเขียนท้ายระเบียบนี้โดยเคร่งครัดและให้ประธานกรรมการรับผิดชอบในการจัดทำรหัสสมุดคำตอบของผู้สอบทุกคนแยกตามวันที่สอบโดยไม่ให้รหัสซ้ำกันแล้วเก็บรักษารหัสดังกล่าวไว้ด้วยตนเองคณะกรรมการอาจจัดตัวบทกฎหมายที่ไม่มีข้อความอื่นใดไว้ให้ผู้สอบใช้ประกอบการสอบวิชาใดในห้องสอบก็ได้ผู้สอบที่ขาดสอบ หรือเข้าสอบแต่ไม่ทำคำตอบเลย ในการสอบข้อเขียนวิชากฎหมายวันใดวันหนึ่งจะไม่มีสิทธิเข้าสอบปากเปล่าข้อ ๘[๒] ในการตรวจคำตอบแต่ละข้อให้องค์คณะซึ่งประกอบด้วยกรรมการสอบคัดเลือกอย่างน้อยสองคนตรวจแล้วให้คะแนนคำตอบตามหลักเกณฑ์การตรวจและการให้คะแนนที่กำหนดท้ายระเบียบนี้และให้ผู้สอบได้คะแนนคำตอบตามค่าเฉลี่ยที่คำนวณจากคะแนนที่กรรมการสอบคัดเลือกแต่ละคนกำหนดให้ข้อ ๙การสอบปากเปล่าให้กระทำโดยวิธีถามผู้สมัครเรียงตัว กำหนดเวลาประมาณคนละ ๒๕นาที คะแนนเต็ม ๑๐๐ โดยให้กรรมการสอบคัดเลือกแต่ละคนที่ทำการสอบปากเปล่าผู้สมัครให้คะแนนแบ่งตามหัวข้อที่กำหนดในแบบการให้คะแนนการสอบปากเปล่าท้ายระเบียบนี้และให้ผู้สมัครได้คะแนนการสอบปากเปล่าตามค่าเฉลี่ยที่คำนวณจากคะแนนที่กรรมการสอบคัดเลือกแต่ละคนกำหนดให้ข้อ ๑๐ผู้สอบต้องได้คะแนนสอบข้อเขียนไม่ต่ำกว่าร้อยละ ๕๐ ของคะแนนสอบข้อเขียนทั้งหมดจึงจะมีสิทธิเข้าสอบปากเปล่า และต้องได้คะแนนสอบปากเปล่าไม่ต่ำกว่าร้อยละ ๕๐ ของคะแนนสอบปากเปล่าจึงจะเป็นผู้ผ่านการสอบปากเปล่า เมื่อนำคะแนนสอบข้อเขียนกับคะแนนสอบปากเปล่ารวมกันต้องได้ไม่น้อยกว่าร้อยละ๖๐ ของคะแนนทั้งหมดจึงจะอยู่ในเกณฑ์ที่จะได้รับบรรจุเป็นข้าราชการตุลาการและแต่งตั้งให้ดำรงตำแหน่งผู้ช่วยผู้พิพากษาข้อ ๑๑เมื่อสอบคัดเลือกเสร็จแล้ว ก.ต. จะประกาศรายชื่อผู้ที่อยู่ในเกณฑ์จะได้รับการบรรจุเรียงตามลำดับคะแนนไว้ณ สำนักงานศาลยุติธรรมข้อ ๑๒ให้ประธานศาลฎีการักษาการตามระเบียบนี้ประกาศ ณ วันที่ ๑๐ มกราคม พ.ศ. ๒๕๔๕สันติ ทักราลประธานศาลฎีกาประธานกรรมการตุลาการศาลยุติธรรม[เอกสารแนบท้าย]๑. แบบการให้คะแนนการสอบปากเปล่าในการสอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา๒.[๓] ระเบียบการสอบข้อเขียนสำหรับการสอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา๓.[๔]หลักเกณฑ์การตรวจและการให้คะแนนในการสอบคัดเลือก เพื่อบรรจุเป็นข้าราชการตุลาการในตำแหน่งผู้ช่วยผู้พิพากษา(ดูข้อมูลจากภาพกฎหมาย)ระเบียบคณะกรรมการตุลาการศาลยุติธรรมว่าด้วยการสมัครและการสอบคัดเลือก เพื่อบรรจุเป็นข้าราชการตุลาการในตำแหน่งผู้ช่วยผู้พิพากษา(ฉบับที่ ๒) พ.ศ. ๒๕๔๖[๕]วิมล/ผู้จัดทำ๒๕ มิถุนายน ๒๕๕๓นฤดล/ผู้ตรวจ๑๖ กุมภาพันธ์ ๒๕๕๔[๑] ราชกิจจานุเบกษาเล่ม ๑๑๙/ตอนที่ ๕ ก/หน้า ๕/๑๑ มกราคม ๒๕๔๕[๒] ข้อ ๘แก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยการสมัครและการสอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๒) พ.ศ. ๒๕๔๖[๓] ระเบียบการสอบข้อเขียนสำหรับการสอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา เพิ่มโดยระเบียบคณะกรรมการตุลาการศาลยุติธรรมว่าด้วยการสมัครและการสอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๒) พ.ศ. ๒๕๔๖[๔] หลักเกณฑ์การตรวจและการให้คะแนนในการสอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา เพิ่มโดยระเบียบคณะกรรมการตุลาการศาลยุติธรรมว่าด้วยการสมัครและการสอบคัดเลือกเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๒) พ.ศ. ๒๕๔๖[๕] ราชกิจจานุเบกษาเล่ม ๑๒๐/ตอนที่ ๗๓ ก/หน้า ๗/๒๘ กรกฎาคม ๒๕๔๖